भगेलू की गईया एक पुराना कम्बल ओढ़े रहती है। दूर से याक लगती है। मानो मेरा गांव उत्तरप्रदेश में नहीं तिब्बत में हो। 

भगेलू ने उसे सानी दे रखी है नांद में। वह मुंह मार कर खाते खाते भी शायद जानती है कि मैं पास से गुजरते हुये उसकी एक फोटो क्लिक करूंगा। नोकिया का छोटा फोन उसकी ओर करने पर वह मेरी ओर देखने लगती है - फोटो खिंचाने के लिये पोज़ देते हुये। मैं सोचता हूं कि यह को-ईंसीडेंस है कि मोबाइल देखते ही उसकी ओर मुंह कर दिया हो। पर एक दूसरे फोटो के लिये रुकने पर वह फिर मोबाइल साधने पर अपना पोज देने लगी। 

पिछ्ले जनम में वह हीरोइन रही होगी। पक्का!